หุ้นปิดลบ 5.67 จุด เจรจาการค้าไม่ชัด งบไตรมาส 3 ไม่ดี
หุ้นไทย ปิดตลาดวันที่ 14 พ.ย.62 ที่ระดับ 1,609.47 จุด ลดลง 5.67 จุด (-0.35%) มูลค่าการซื้อขาย 48,833.53 ล้านบาท
14 พ.ย. 2562

หุ้นไทย ปิดตลาดวันที่ 14 พ.ย.62 ที่ระดับ 1,609.47 จุด ลดลง 5.67 จุด (-0.35%) มูลค่าการซื้อขาย 48,833.53 ล้านบาท 
นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับฐาน จากความไม่ชัดเจนของการเจรจาการค้าระหว่างสหรัฐและจีน
ขณะที่ปัจจัยในประเทศ นักลงทุนกังวลเสถียรภาพรัฐบาล หลังเริ่มเห็นสัญญาณความขัดแยังของพรรคการเมืองฝั่งรัฐบาล รวมทั้งผลประกอบการบริษัทจดทะเบียนงวดไตรมาส 3/62 ก็ยังไม่ดีด้วยอย่างไรก็ดี มอง 3 เดือนข้างหน้าตลาดฯน่าจะดีขึ้นได้หลังผ่านจุดที่แย่สุดไปแล้ว แต่หุ้นไทยอาจจะฟื้นตัวด้อยกว่าตลาดอื่นในภูมิภาค เนื่องจากเศรษฐกิจไทยแย่กว่าหลายประเทศที่เริ่มเห็นการฟื้นตัวบ้างแล้ว โดยการใช้จ่ายในประเทศยังชะลอตัว ซึ่งเป็นผลจากงบประมาณภาครัฐล่าช้า ทำให้เศรษฐกิจไทยไม่แข็งแกร่งเหมือนหลายประเทศ ทำให้ตลาดหุ้นไทยรอบนี้ดูอ่อนแอ
แนวโน้มการลงทุนในวันพรุ่งนี้ นายกิจพณ กล่าวว่า ยังต้องลุ้นให้ดัชนียืนเหนือ 1,610 จุด หลังจากวันนี้หลุดระดับดังกล่างส่งผลให้สัญญาณทางเทคนิคดูไม่ดี พร้อมให้แนวรับ 1,600-1,605 จุด ส่วนแนวต้าน 1,610-1,620 จุด
 
5 หลักทรัพย์ที่มีมูลค่าการซื้อขายสูงสุด 
STEC มูลค่าการซื้อขาย 2,398.83 ล้านบาท ปิดที่ 14.40 บาท ราคาไม่เปลี่ยนแปลง
PTT มูลค่าการซื้อขาย 2,186.77 ล้านบาท ปิดที่ 44.75 บาท ลดลง 0.50 บาท 
KBANK มูลค่าการซื้อขาย 1,419.94 ล้านบาท ปิดที่ 149.00 บาท ลดลง 0.50 บาท
ADVANC มูลค่าการซื้อขาย 1,372.95 ล้านบาท ปิดที่ 232.00 บาท ลดลง 1.00 บาท
AOT มูลค่าการซื้อขาย 1,268.62 ล้านบาท ปิดที่ 79.00 บาท เพิ่มขึ้น 0.75 บาท